Nærværende notat er udarbejdet efter tilsynsbesøg i Skjold – Læssøegården.

Generelt observeres en klar faglig forbedring og udvikling af samtlige temaer, der er besluttet iværksat. Der observeres en rar atmosfære i institutionen, nærværende, imødekommende og smilende voksne og gode og længerevarende børneinitierede lege.

I nedenstående skema ses de væsentligste opmærksomheder fra tilsynet samt konkrete eksempler i denne sammenhæng.

|  |  |
| --- | --- |
| **Tema** | **Observationer** |
| Procedurer ifm. busafgang fra Læssøegården og ankomst til Skjold og omvendt | Der observeres en tydelig og systematisk procedurer ifm. afgang og ankomst til og fra henholdsvis Skjold og Læssøegården.Børnene har faste pladser i busser, hvilket skaber ro ved afgang og ankomst. |
| Læringsmiljø: Indretning og atmosfære | I Læssøegården ses tydeligt at der er arbejdet med læringsmiljøet. På begge stuer er der flyttet rundt på møblerne, og der er således skabt små rum i rummet. Der er blevet etableret forskellige legezoner: f.eks. dukkekrog, politistation, læsekrog, konstruktionsrum mv. Børnene har fint adgang til legetøjet/remedier. Det observeres, at der er blevet ryddet op på begge stuer, og de fremstår derfor rare og indbydende. Der observeres ikke umiddelbart noget rod i kurvene med legetøj. Fortsæt det gode arbejde.I det ene grupperum observeres en lang hylde, der hænger tæt under loftet. På hylden er der placeret diverse spil, bøger, kasser, køkkenruller mv. Hylden giver et trist indtryk og kunne med fordel fjernes eller deles op og sættes ned i børnehøjde, så børnene har adgang til de ting, der står på hylden. Legetøj, materialer mv. der kræver voksendeltagelse kunne evt. placeres i en reol med låger.Lege- og læringsmiljøet på legepladsen opleves stadig fattigt.Skjold: Siden sidste tilsynsbesøg (april 2018) er det tydeligt at se, at der er blevet ryddet op i Skjold. Indgangspartiet, garderoberne og gangen mellem garderoberne fremstår ryddelige, og er på den måde med til at skabe en rar atmosfære, når man kommer ind i Skjold.Kontoret er blevet flyttet ned i personalestuen og i det gamle kontor er der blevet etableret et LEGO rum, hvor børnene har rum og plads til at bygge og fordybe sig. LEGO rummet var tidligere placeret midt i værkstedet, hvilket var med til at skabe uro, afbrydelser og mangel på fordybelse i børnenes leg – så rigtig god disponering.Der observeres, at der er arbejdet med de fysiske lege- og læringsmiljøer. På den ene stue, er der f.eks. blevet etableret et lege- konstruktionsrum med biler, garage og biltæppe, kurve med træklodser, PLUS PLUS osv. På flere af kurvene er der skilte med billeder af, hvad der i kurvene. Mere af det - på begge stuer.Der observeres stadig tomme reoler, og at der mangler remedier/legetøj, der kan understøtte de forskellige typer af lege f.eks. rollelege. Personalet fortæller, at der er bestilt ting til dukkekrogen, ridderborgen mv. Fortsæt det gode arbejde.Lege- og læringsmiljøet på legepladsen opleves særdeles kvalificeret. Der er indrettet mange rum i rummet, og børnene har stor mulighed for at udfolde sig både fin- og grovmotorisk. Der observeres voksne, der spontant sætter lege i gang på legepladsen: fangeleg, leg ved klatretårnet, butik i sandkassen og højtlæsning.Ud over at de ældste børn mødes om formiddagen og gennemfører en planlagt aktivitet med en voksen, og en anden voksen går hen og fodrer gederne med en gruppe børn, foregår der ingen planlagte aktiviteter på legepladsen (f.eks. bål, snitte, bærplukning, fejning, oprydning (efter formiddags- og eftermiddagsmåltid), bevægelseslege/sanglege osv.). Det vurderes at institutionen med fordel kunne anvende legepladsens store potentiale i langt højere grad, og at den anvendelse både kan ske i gennem planlagte og ikke planlagte børne- og vokseninitierede lege/aktiviteter – f.eks. tema om bevægelse – herunder lege der understøtter sproget, tema fra jord til bord – børnene planter og høster i plantekasser osv.Generelt anbefales det, at institutionen (både i Skjold og Læssøegården) fremadrettet arbejder med det æstetiske lege- og læringsmiljø, idet der stadig observeres mange tomme vægflader (børnetegninger -malerier i rammer, plakater der understøtter læringsmiljøet, spejle, planter mv.).Men alt i alt en rigtig god udvikling. |
| Pædagogik: Forudsigelighed for børnene herunder struktur af dagen, pædagogiske rutiner og overgange. | Der observeres ingen kaos i overgangene (bus afgang/ankomst, fra samling til aktiviteter om formiddagen, i garderoben til og fra legepladsen, under frokostmåltidet/eftermiddagsmåltidet) i løbet af dagen i forhold til ved sidste observationer, hvor der stadig sås en anelse kaos. Der observeres et godt overblik fra de voksnes side i og omkring hverdagsrutinerne (samling, måltider, garderobe mv.). Børnene bliver f.eks. inddraget i forbindelse med borddækning, hælder selv op af små kander, smører deres rugbrød, og rydder op efter sig selv. Der observeres nærværende voksne, der er dialog med børnene, og som understøtter dem i at være selvhjulpne under måltidet. Det skal dog noteres, at der den pågældende dag, kun var 9 børn på den ene stue og 11 børn på den anden stue, og at det lave børnetal giver bedre udgangspunkt for at skabe forudsigelighed for børnene. |
| Andet: Opmærksomheder der er væsentlige for den pædagogiske kvalitet og for børnenes trivsel, læring og udvikling. | Det observeres, at alle børn og forældre bliver hilst på om morgenen: ”Godmorgen XX”, og at der bliver sagt farvel om eftermiddagen. Det er rigtig rart, og det observeres at børn og forældre føler sig set og velkomne.I Skjold observeres der ingen skrald på jorden fra dagen før ved borde bænke sættene. Det observeres, at der er indkøbt nye røde plastkopper, som ligger i en flettet kurv ved termodunken, hvor børnene kan tappe koldt vand. Ved siden af står en anden flettet kurv, hvor børnene kan lægge de beskidte kopper i. Rigtig godt initiativ. Det observeres at nogle af børnene lægger deres beskidte kopper i kurven andre sætter deres kopper på bordet – det anbefales at de voksne fortsat understøtter/guider børnene i at lægge de beskidte kopper i kurven fremfor blot at sætte dem på bordet.Inden frokost observeres det, at de voksne laver en spand med sæbevand, og at to børn hjælper med at vaske bordene af, så de er rene og klar til frokostmåltidet. Alle børn vasker hænder inden frokostmåltidet. Der observeres fortsat ingen børn, der bliver bedt om at vaske hænder før formiddags- og eftermiddagsmåltidet. Dette kunne med fordel implementeres.Der observeres mange fine dialoger mellem børn og voksne, hvor de voksne sætter ord på egne og børnenes handlinger. Der observeres dog en variation fra personale til personale både ift. konkrete dialoger, hvor den voksne bevidst udvider og strækker sproget og ift. at følge op på handleanvisninger. De voksne kunne med fordel vidensdele, reflektere over og drøfte, hvordan der kunne arbejdes med de ti understøttende sprogstrategier.I løbet af dagen observeres der flere gange, at der bliver læst højt for børnene: under busturen, på legepladsen – både om formiddagen og eftermiddagen. Institutionen kunne med fordel supplerer højtlæsningen med dialogisk læsning, idet børnene observeres meget nærværende, engagerede og lyttende, når der bliver læst højt. |